wickkiey/tamil-wikipedia-chunked huggingface dataset:
# பால கந்தர்வன்

## தனிப்பட்ட வாழ்க்கை

### திருமணம்

இவர், இரண்டு முறை திருமணம் செய்து கொண்டார். மிகச் சிறிய வயதில், இவர் தனது சொந்த தேசஸ்த் பிராமணச் சமூகத்தைச் சேர்ந்த இலட்சுமிபாய் என்பவரை மணந்தார். வழக்கமான இந்த திருமணம், முப்பத்தைந்து வருடங்களுக்கும் மேலாக 1940 இல் இலட்சுமிபாய் இறக்கும் வரை நீடித்தது. இதற்கிடையில் பதினொறு ஆண்டுகள் கழித்து 1951 ஆம் ஆண்டில், பிரபல இந்திய நடிகையான அமிர்பாய் கர்நாடகியின் சகோதரி கோகர்பாய் கர்நாடகி என்பவரை மணந்தார். ஒரு முஸ்லிமான இவர் பாடகர்கள் மற்றும் நடனக் கலைஞர்களின் குடும்பத்தைச் சேர்ந்தவர். பாடும் திறனுடன் ஒரு மேடை நடிகையாக தனக்காக ஒரு தொழிலை மேற்கொண்டார். மேலும் நாராயணராவுடன் நாடக தயாரிப்புகளில் பணியாற்றினார். இவர்களது திருமணத்தை நாராயணராவ் குடும்பத்தைச் சேர்ந்த எவராலும் ஏற்றுக்கொள்ளப்படவில்லை. திருமணமும் குழந்தையற்றதாகவே இருந்தது. பால காந்தர்வனின் இறப்பிற்கு மூன்று ஆண்டுகளுக்கு முன்பு கோகர்பாய் 1964 இல் இறந்தார்.
# பால கந்தர்வன்

## நாடக வாழ்க்கை

நாராயண் ஒரு சாதாரண குடும்பத்தில் பிறந்தார். இவர் தனது சிறுவயதிலேயே பஜனைகளை பாட ஆரம்பித்தார். கோலாப்பூரைச் சேர்ந்த சாகு மகாராஜ் இவரது செவித்திறன் குறைபாட்டிற்கு மருத்துவ உதவிகளை வழங்கினார். மேலும், அந்தக் காலத்தின் முதன்மையான மராத்திய இசை நாடக நிறுவனமான கிர்லோஸ்கர் மண்டலிக்கு அறிமுகப்படுத்தினார்.  
1905 இல் கிர்லோஸ்கர் நாடக மண்டலியுடன் தனது வாழ்க்கையைத் தொடங்கினார். இவரும் கணேஷ் கோவிந்த் ('கண்பத்ராவ்') போடாசு மற்றும் கோவிந்த்ராவ் தெம்பே ஆகியோர் 1913 ஆம் ஆண்டில் நிறுவனத்தை விட்டு வெளியேறி கந்தர்வ சங்க மண்டலத்தை உருவாக்கினர். ஆனால், நாடக நிறுவனம் 1921இல் கடனில் மூழ்கியது. பின்னர், இக்கடன் ஏழு ஆண்டுகளில் செலுத்தப்பட்டது. இருப்பினும், அடுத்த 6-7 ஆண்டுகளில் மீண்டும் கடன் அதிகமானபோது நிறுவனத்தை கலைத்தார். பின்னர் பிரபாத் திரைப்பட தயாரிப்பு நிறுவனத்துடன் ஆறு படங்களை தயாரிக்கும் ஒப்பந்தத்தில் கையெழுத்திட்டார். இருப்பினும், *தர்மாத்மா* (1935) என்ற ஒரு படத்திற்குப் பிறகு ஒப்பந்தம் முடிவுக்கு வந்தது. ஏகநாதர் என்ற ஒரு முக்கியக் கதாபாத்திரத்தில் இவர் நடித்தது இவருக்கு ஒரு பெரிய வாய்ப்பாக அமைந்தது.  
1937 இல் இவர், தனது நாடக நிறுவனத்தை மீண்டும் புதுப்பித்தார். அப்போது பெண் வேடங்களில் நடித்த நடிகை ஒருவருக்கு உடல்நிலை சரியில்லாமல் இருந்ததால், நிறுவனம் பெண் வேடங்களில் நடிக்க ஒரு நடிகையைத் தேடியது. ஏப்ரல் 1938 இல் கோகர் கர்நாடகி என்பவரைக் கண்டறிந்தது. இவர், அவருடன் ஒரு நெருக்கத்தை ஏற்படுத்திக் கொண்டார். பின்னர், இருவருக்கமான திருமணத்தில் முடிந்தது கந்தர்வ சங்க மண்டலத்தில் கோகரின் நுழைவு இவரது குடும்பத்தில் பலத்த எதிர்ப்புக்காளனது.  
இவர், 25 பாரம்பரிய மராத்திய நாடகங்களில் நடித்தார். மேலும், சங்கீத நாடகங்கள் பொது மக்களிடையே பிரபலமடைவதில் பெரும் பங்கு வகித்தார். அவர் பாஸ்கர்புவா பக்கலேவின் சீடராக இருந்தார் . பக்கலே இவரது 'சுயம்வர்' என்ற நாடகத்திற்கு இசை அமைத்தார். 'மானப்மான்' என்ற நாடகத்திற்கு கோவிந்திராவ் தெம்பே இசை அமைத்திருந்தார். பிற்காலத்தில், இசையமைப்பாளர் கிருட்டிணா புலாம்ப்ரிகர் என்பவர் இவரது நாடகங்களுக்கு இசையமைப்பாளாராக இருந்தார்.
# பால கந்தர்வன்

## இறப்பு

பால கந்தர்வன் 1967 இல் இறந்தார்.
# பால கந்தர்வன்

## மரியாதை

- இவரது நினைவாக புனே நகரில் உள்ள ஒரு நாடக அரங்கத்திற்கு பால கந்தர்வ ரங்க மந்திர் என இவரது பெயரிடப்பட்டது. 1968 ஆம் ஆண்டில் புனேவைச் சேர்ந்த பிரபல மராத்தி எழுத்தாளரும், இவரது ரசிகருமான புருசோத்தம் லட்சுமண் தேசுபாண்டே என்பவரின் முயற்சியால் இது அமைக்கப்பட்டது. இதை ஆச்சார்யா பிரகலாத் கேசவ் ஆத்ரே திறந்து வைத்தார். இந்த நாடக அரங்கின் அடித்தளம் இவர் உயிருடன் இருந்தபோதே சொந்த கைகளால் தொடங்கப்பட்டது.
- இவரது வாழ்க்கை பயணத்தை சித்தரிக்கும் *பாலகந்தர்வா* என்ற திரைப்படம் சந்திரகாந்த் புரொடக்சன்ஸ் என்ற தயாரிப்பு நிறுவனத்தால் தயாரிக்கப்பட்டு 2011 மே மாதம் வெளியிடப்பட்டது.
# பால கந்தர்வன்

## விருதுகள்

- 1955 ஆம் ஆண்டில், இவர் "குடியரசுத் தலைவர் விருது" பெற்றார். இது இப்போது சங்கீத நாடக அகாடமி விருது என்று அழைக்கப்படுகிறது. இது அப்போதைய இந்தியக் குடியரசுத்தலைவரிடமிருந்து பெரும் மிக உயர்ந்த இசை கௌரவமாகும்.
- 1964 ஆம் ஆண்டில், இவர், இந்திய குடியரசின் மூன்றாவது மிக உயர்ந்த குடிமகன்களுகான விருதான பத்ம பூசண் விருதைப் பெற்றார்.
# கோவிந்த்ராவ் தெம்பே

**கோவிந்த்ராவ்** **தெம்பே** (Govindrao Tembe) (5 சூன் 1881 - 9 அக்டோபர் 1955) என பிரபலமாக அறியப்பட்ட **கோவிந்த சதாசிவ தெம்பே** ஒரு ஆர்மோனிய இசைக் கலைஞரும், மேடை நடிகரும், இசையமைப்பாளருமாவார்.
# கோவிந்த்ராவ் தெம்பே

## ஆரம்பகால வாழ்க்கையும் பின்னணியும்

இவர் மகாராட்டிராவின் கோலாப்பூரில் வளர்ந்தார். மேலும், வாழ்க்கையின் ஆரம்பத்தில் இசையுடன் தன்னை இணைத்துக் கொண்டார். இவர் பெரும்பாலும் ஆர்மோனியத்தை சுயமாகக் கற்றுக் கொண்டார். இந்துஸ்தானி இசையில் தனது ஆரம்ப முயற்சிகளுக்கு தேவால் சங்கம் இவருக்கு உதவியது.  
இவர் தனது கலையை பாஸ்கர்புவா பக்காலே என்பவரிடமிருந்து கற்றுக் கொண்டார். ஜெய்ப்பூர் கரானாவின் (பாடும் பாணி) அல்லாடியா கானிடமிருந்து இவர் நேரடி வழிகாட்டுதலைப் பெறவில்லை என்றாலும், தெம்பே அவரை தனது குருவாகக் கருதினார்
# கோவிந்த்ராவ் தெம்பே

## தொழில்

இவர் பண்டிட் பாஸ்கர்புவா பக்காலேயுடன் இசைக்கச்சேரிகளுக்குச் சென்றார். மேலும் பெரும்பாலும் தனித்தும் நிகழ்த்துவார். ஆனால் பின்னர் இவரது தொழில் வாழ்க்கையின் பிற்பகுதியில் ஆர்மோனியத்தை கைவிட்டார்.  
இவர் 1910 இல் மானப்மேன் என்ற நாடகத்திற்கும், முதல் மராத்தித் திரைப்படமான *அயோத்தியேசா ராஜாவுக்கும்* (1932) இசை அமைத்தார். இந்த இரண்டு தயாரிப்புகளிலும் இவர் நடித்துமிருந்தார்.  
இவர் மைசூரின் இளவரசரனான காந்தீரவ நரசிம்மராச உடையாரின் தனிப்பட்ட நண்பராக இருந்தார். இளவரசர் 1939 இல் ஐரோப்பாவுக்குச் சென்றபோது இவரது இசைக்குழுவும் அவருடன் சென்றது. இந்த பயணத்தின் போது திருத்தந்தை முன்னிலையிலும், பிற இடங்களில் குழு இவரது இசைக்கு நிகழ்ச்சிகளை நிகழ்த்தியது. உலகப் போர் மூண்டதால், இவர்கள் நீண்ட காலம் இலண்டனில் தங்கியிருந்து இறுதியில் சனவரி 1940 இல் திரும்பினர். ஆனால் நரசிம்மராச உடையார் 1940 மார்ச் 11 ஆம் தேதி மும்பையில் இறந்தவுடன் தெம்பே தனது புரவலரை இழந்தார்.  
1913 இல் உருவாக்கப்பட்ட கந்தர்வ நாடக மண்டலத்தின் பகுதி உரிமையாளராக இருந்தார். இரண்டு ஆண்டுகளுக்குப் பிறகு, இவர் தனது சொந்த நிறுவனமான சிவ்ராஜ் நடக் மண்டலி என்ற நிறுவனத்தைத் தொடங்கினார். இவர் நாடகங்களையும் அவற்றில் பதங்களையும் (பாடல்கள்) எழுதினார்.
# கிருட்டிணராவ் புலாம்ப்ரிகர்

**மாஸ்டர் கிருட்டிணாராவ்** என்று பிரபலமாக அறியப்பட்ட **கிருட்டிணாராவ் கணேஷ் புலாம்ப்ரிகர்** (Krishnarao Phulambrikar)(1898-1974) ஒரு இந்திய பாடகரும், இசைக்கலைஞரும் மற்றும் இந்துஸ்தானி இசையமைப்பாளருமாவார். மூன்று இந்துஸ்தானி இராகங்கள் மற்றும் பல பாண்டித்தியங்களை உருவாக்கிய பெருமைக்குரியவர். சங்கீத நாடக அகாதமி கூட்டாளர் கௌரவத்தை பெற்ற இவர், பல திரைப்படங்களின் இசை அமைப்பாளராகவும் இருந்துள்ளார். தர்மாத்மா என்ற படத்திற்கு இசையமைக்க, தனது பழைய கூட்டாளியான பால கந்தர்வனுடன் மீண்டும் ஒன்றிணைந்தார். அவர் திரைப்படத்தின் கதாநாயகன் ஏகநாதர் வேடத்தில் நடித்திருந்தார்., புகழ்பெற்ற இயக்குனரான வி. சாந்தாராம் இயக்கி 1941 ஆம் ஆண்டு வெளிவந்த பதோசி ஆகிய படங்களில் இவர் பாடியிருந்தார். 1971 ஆம் ஆண்டில் இசையில் இவர் செய்த பங்களிப்புகளுக்காக இந்திய அரசு இவருக்கு மூன்றாவது மிக உயர்ந்த குடிமகன் விருதான பத்ம பூசண் வழங்கியது.
# கிருட்டிணராவ் புலாம்ப்ரிகர்

## சுயசரிதை

கிருட்டிணாராவ் புலாம்ப்ரிகர் 1898 ஆம் ஆண்டில் மேற்கு இந்திய மாநிலமான மகாராட்டிராவிலுள்ள உள்ள புனேவின் சுற்றுவட்டாரத்தில் உள்ள ஆளந்தி என்ற நகரத்தில் தேசஸ்த் பிராமணத் தம்பதியரான கணேசு புலாம்ப்ரிகர் மற்றும் மதுரா பாய் ஆகியோருக்குப் பிறந்தார். நாட்டியகலா பிரவர்தக் மண்டலி தயாரித்த இசை நாடகமான *சாண்ட் சாகு*வில் நடிகர்-பாடகராக நடித்து குழந்தை கலைஞராக மராத்தி நாடகத்திலும் இறங்கினார். இந்த நாடக நிறுவனம் தயாரித்த பிற இசை நாடகங்களிலும் நடித்தார். இந்த நாடக நிறுவனத்தில், நாடகங்களில் நடித்து வந்த சவாய் கந்தர்வனிடமிருந்து இந்திய பாரம்பரிய இசையை கற்றுக்கொள்ள இவருக்கு முதலில் வாய்ப்பு கிடைத்தது. பின்னர், இவர் 1911 ஆம் ஆண்டில் புகழ்பெற்ற பாடகரான பாஸ்கர்புவா பக்லேவை அணுகினார். அவர் இந்துஸ்தானி இசையின் குவாலியர், ஆக்ரா மற்றும் ஜெய்ப்பூர் கரானாக்களில் (பாடும் பாணி) பயிற்சியளித்தார். மேலும் இவர்களின் குரு-சீடர் உறவு 1922 இல் பக்லே இறக்கும் வரை நீடித்தது. பக்கலேவின் கீழ் பெற்ற பயிற்சி, ஒரு பிரபல மராத்தி பாடகராக மாறிய பால கந்தர்வனைச் சந்திக்கவும், தொடர்பு கொள்ளவும் இவருக்கு வாய்ப்பளித்தது. இவரது முதல் தனி இசை நிகழ்ச்சி இவருக்கு 14 வயதாக இருந்தபோது (இவருக்கு சங்கரச்சாரியாரால் 1933 ஆம் ஆண்டில் சங்கீத கலாநிதி என்ற பட்டம் வழங்கப்பட்டது). இது இந்தியாவிலும் வெளிநாட்டிலும் பல இசை நிகழ்ச்சிகளுக்கு முன்னதாக இருந்தது. 1953 இல் இந்திய அரசாங்க பிரதிநிதியாக சீனாவுக்கு பயணம் உட்பட.
# கிருட்டிணராவ் புலாம்ப்ரிகர்

## இந்துஸ்தானி இசை வாழ்க்கை

புலாம்ப்ரிகர் கயல் மற்றும் தும்ரி மரபுகளில் பாரம்பரிய இசைகளில் நிபுணத்துவம் பெற்றவர் என்றும் ஆக்ரா கரானாவுடன் இணைக்கப்பட்டவர் என்றும் அறியப்பட்டது. . *இராக் ஜின்ஜோட்டியில்* இந்தியாவின் தேசியப் பாடலான வந்தே மாதரம் பாடலுக்கு இசையமைத்த இவர், அந்த பாடலை தேசிய கீதமாக விளம்பரப்படுத்த முயற்சிக்கவில்லை. டாக்டர் பாபாசாகேப் அம்பேத்கரின் சிறப்பு வேண்டுகோளின் பேரில், புத்த வந்தனாவுக்கு இசையமைத்தார்.
# கிருட்டிணராவ் புலாம்ப்ரிகர்

## திரைப்பட வாழ்க்கை

கார்வீர் பீடத்தின் சங்கராச்சாரியாரான டாக்டர் குர்த்கோட்டியிடமிருந்து சங்கீத கலாநிதி என்ற பட்டத்தைப் பெற்றார். பின்னர், வி. சாந்தாராம் மற்றும் பிற கூட்டாளர்களுக்கு சொந்தமான "பிரபாத் பிலிம் கம்பெனி" என்ற திரைப்பட நிறுவனத்தில் ஒப்பந்தம் செய்யப்பட்டார். *தர்மாத்மா* என்ற படத்திற்கு இசையமைக்க, தனது பழைய கூட்டாளியான பால கந்தர்வனுடன் மீண்டும் ஒன்றிணைந்தார். அவர் திரைப்படத்தின் கதாநாயகன் ஏகநாதர் வேடத்தில் நடித்திருந்தார். ஒரு வருடம் கழித்து, இவரது அடுத்த படம் மீண்டும் பிரபாத் பிலிம் கம்பெனி தயாரிப்பான "*அமர் ஜோதி*" என்ற பெயரில் வெளியிடப்பட்டது. இந்த படம் விமர்சன ரீதியாக பாராட்டப்பட்டதாகவும், வெனிசு திரைப்பட விழாவில் திரையிடப்பட்ட முதல் இந்திய படம் என்றும் தெரிவிக்கப்பட்டது. மற்றொரு பிரபாத் தயாரிபான *வாகன்* 1937 இல் வெளியிடப்பட்டது. புதிய இயக்குனரான, கே நாராயண் காலே என்பவருடன் இவரது அடுத்த திரைப்படம் இருந்தது.
# கிருட்டிணராவ் புலாம்ப்ரிகர்

## மரியாதை

1969 ஆம் ஆண்டில் மகாராட்டிரா அரசாங்கத்தின் விஷ்ணுதாஸ் பவே தங்கப் பதக்கத்தை புலாம்பிரிகர் பெற்றார்.
# அழிந்துபோன நாய் இனங்களின் பட்டியல்

அழிந்துப்போன நாய் இனங்களின் பட்டியல் கீழே கொடுக்கப்பட்டுள்ளது.
# அழிந்துபோன நாய் இனங்களின் பட்டியல்

## அழிந்துபோன நாய் இனங்களின் பட்டியல்

| Name | Image | Notes |
| --- | --- | --- |
| அலான்ட் | நடுக்ககாலத்தில் பயன்படுத்தப்பட்ட பெரிய அளவிலான ஓடும்வகை வேட்டை நாய்கள் இவை. |  |
| ஆல்பைன் மாசுதிப்பு | உரோமர்களால் அறிமுகப்பபடுத்தப்பட்டதாக நம்பப்படும் குறுகிய முடியுடைய நாய்களான இவை, நடுக்ககாலத்தில் பிரபலமாக இருந்த மாசுதிப்பு வகை நாய்களின் இனத்தைச் சேர்ந்தவையாக இருந்தன. |  |
| அர்கெந்தீன பனி நாய் | 1950களில் அர்கெந்தீன அரசால் அந்தாட்டிக்காவில் இழுநாய்களாக இவை பயன்படுத்தப்பட்டன. அங்கு நடத்தப்பட்ட ஆராய்ச்சிகள் கைவிடப்பட்டபோது, இந்நாயின வளர்ப்பும் கைவிடப்பட்டது. |  |
| மாசுக்கோ புனல்நாய் | மாசுக்கோவில் பயன்படுத்தப்பட்ட ஒரு மீன்பிடி நாயினம். |  |
| பெல்கிய மாசுதிப்பு | கீழமை நாடுகளில் பணி விலங்காக பயன்படுத்தப்பட்ட இவ்வகை மாசுதிப்புகள் இருபதாம் நூற்றாண்டில் தேவையின்மை காரணமாக அழிந்து போனதாக கருதப்படுகின்றன. |  |
| கறுப்பு மற்றும் பழுப்பு தெரியர் | பெரிய பிரித்தானியாவில் பிரபலமாக இருந்த இந்த தடித்ததோல் கொண்ட ஆங்கில நாயினம்
இக்கால தெரியர்களின் முன்னோடி. |  |
| நீலபால் தெரியர் | இசுக்காட்லாந்தில் இருந்த எருதுவகைத் தெரியரின் ஆங்கிலேய திரிபினமான இவ்வகை நாய்கள் நாய்ச்சண்டைக்காக பயன்பட்டன. நாய்ச்சண்டை நடத்துவது குற்றமென அறிவிக்கப்பட்டப்பின் இவ்வினம் அழிந்துபோனது. |  |
| பிராக்தூப்பி | பிரெஞ்சு வகை நாயினமான இது, இக்கால கிரே ஔன்டர் நாயினத்தின் முன்னோடியாக கருதப்பதுகின்றது. |  |
| எருதுவகைத் தெரியர் | இவ்வகைத் தெரியர்கள் நாய்ச்சண்டைக்காக பயன்பட்டன. |  |
| எருதுவகைப்பீசர் | செர்மனிய நாயினமான இவை, வேட்டைக்காக பயன்பட்டன. இவ்வகை நாயினம், இக்கால பாக்சர் நாயினத்தின் முன்னோடியாக கருதப்பதுகின்றது. |  |
| சீன்கிரீசு | நடுக்ககாலத்தில் பயன்படுத்தப்பட்ட பிரெஞ்சு வகை நாயினமான இது, அரசர் லூயிசு IXஆல் அறிமுகப்படுத்தப்பட்டதாக அறியப்படுகிறது. |  |
| சிரிபயா நாய் | தென்மேற்கு பெருவில் காணப்பட்ட மேய்ப்பு நாயினம் இது. |  |
| கார்டோபா சண்டை நாய் | அர்கெந்தீனாவில் நாய்ச்சண்டைக்காக பயன்படுத்தப்பட்ட நாயினம். |  |
| அவாயன் போய்நாய் | ஐரோப்பிய இடம்பெயர்வுக்கு முன், அவாய் தீவுகளில் இறைச்சிக்காக வளர்க்கப்பட்ட நாயினம். காலப்போக்கில் ஐரோப்பிய உணவுகள் பிரபலமடைந்ததன் காரணத்தால் அழிந்து போனது. |  |
| வடநாட்டு பீகில் | அளவான எடையுற்றிருந்த ஆங்கிலேய மோப்பநாய். |  |
| பழைய குரோவாசிய பார்வை ஔன்டு | நடுக்ககாலத்தில் பந்தயங்களுக்கு பயன்படுத்தப்பட்ட குரோவாசிய நாயினம். |  |
| தென் ஔன்டு | பதினெட்டாம் நூற்றாண்டில் பயன்படுத்தப்பட்ட பிரபலமான ஆங்கில வேட்டை நாயினம். |  |
| தால்பாட்டு நாய் | நடுக்ககாலத்தில் பயன்படுத்தப்பட்ட மோப்ப நாயினம். குற்றவாளிகளைப் பிடிக்க பயன்பட்டது. |  |
| வெல்சு இல்மன் | வேல்சைச் சேர்ந்த ஆங்கிலேய மேய்ப்பு நாயினம். | } |
# பாஸ்கர்புவா பக்லே

**பாஸ்கர் ரகுநாத் பக்லே** (Bhaskar Raghunath Bakhale) (17 அக்டோபர் 1869 - 8 ஏப்ரல் 1922) (பாஸ்கர்ராவ் அல்லது பாஸ்கர்புவா என்றும் அழைக்கப்படுகிறார்) ஒரு இந்துஸ்தானி இசைப் பாடகரும், இசையமைப்பாரும், இசை ஆசிரியருமாவார்.
# பாஸ்கர்புவா பக்லே

## கல்வி

பாஸ்கர் பக்லே இந்தியாவின் குசராத்தில் உள்ள கதோர் என்ற கிராமத்தில் உள்ள கர்கடே பிராமணக் குடும்பத்தில் பிறந்தார். இவரது ஆரம்பகால பயிற்சி வதோதராவில் உள்ள விஷ்ணுபுவ பிங்கலேவிடம் துருபாத் மற்றும் கீர்த்தனைகளில் இருந்தது. வதோதராவின் அரச குடும்பம் அதன் அரசவை இசைக்கலைஞர் மௌலா பக்சா நடத்திய பள்ளியில் இசை பாடங்களை படிக்க ஏற்பாடு செய்தது. பின்னர் இவர் அன்னாசாகேப் கிர்லோஸ்கரின் இசை நாடகக் குழுவான கிர்லோஸ்கர் நாடக் மண்டலியில் குழந்தைக் கலைஞரானார். அங்கு இவர் இந்தோர் அரசவையைச் சேர்ந்த ருத்ர வீணைக் கலைஞரான பாண்டே அலி கானுடன் காந்தா-பந்தன் விழாவை நடத்தினார். குவாலியர் கரானாவைச் சேர்ந்த பயசு முகமது கான் வதோதராவில் 1886–1897 இல் இவருக்கு கற்பித்தார்.  
பின்னர் ஆக்ரா கரானாவின், ஜெய்ப்பூர் மற்றும் மைசூர் அரசவை இசைக்கலைஞரும் விலையத் உசேன் கானின் தந்தையுமான நாதன் கான் என்பவரிடம் மேலதிக பயிற்சிக்குச் சென்றார். 1901 ஆம் ஆண்டில் நாதன் கான் இறக்கும் வரை மைசூர் மற்றும் தார்வாட்டில் இந்த பயிற்சி தொடர்ந்தது.
# பாஸ்கர்புவா பக்லே

## தொழில்

1883–1885 காலப்பகுதியில், கிர்லோஸ்கர் நாடக மண்டலியின் மேடை நாடகங்களில் குழந்தைக் கலைஞராக இசை நிகழ்ச்சிகளை நிகழ்த்தினார். பாரம்பரிய இசையில் தனது பயிற்சியை முடித்தபின், பக்லே 1899இல் ஒரு பாடகரானார். 1897-1901 ஆம் ஆண்டில், தார்வாட்டில் உள்ள ஒரு பயிற்சி கல்லூரியில் இசைப் பேராசிரியராகப் பணியாற்றினார். 1901 ஆம் ஆண்டு தொடங்கி, இவர் மும்பை மற்றும் புனேவில் வசித்து வந்தார், இந்தியா மற்றும் நேபாளம் முழுவதும் நிகழ்ச்சிகளை நிகழ்த்தினார். அவருக்கு "தேவ கந்தர்வன்" என்ற கௌரவத் தலைப்பு வழங்கப்பட்டது. கிர்லோஸ்கர் நாடக மண்டலியின் இசை இயக்குநராகவும், பின்னர் கந்தர்வ நாடக மண்டலியின் இசை இயக்குநராகவும் இவர் ஒரு வெற்றிகரமான வாழ்க்கையைப் பெற்றார். *சங்கீத் மனப்மேன்* (1911) என்ற மேடை நாடகத்திற்கு கோவிந்த்ராவ் தெம்பேவை இசையமைக்க இவர் ஏற்பாடு செய்தார்.
# பாஸ்கர்புவா பக்லே

## சீடர்கள்

பால கந்தர்வன், தாராபாய் சிரோத்கர், தத்தாத்ரே பாகல்கோட்கர் (தத்தோபா), பாபுராவ் கேத்கர், கிருட்டிணராவ் புலாம்ப்ரிகர் போன்றவர்களுக்கு இவர் கற்பித்தார்.
# வேள்வி (திரைப்படம்)

**வேள்வி** (*Velvi*) என்பது 2008 ஆம் ஆண்டய தமிழ் பரபரப்பூட்டும் திரைப்படமாகும். இந்த படத்தை ஜீன்ஸ் எழுதி தயாரித்து இயக்கியுள்ளார். இப்படத்தில் புதுமுகங்களான விஸ்வா, ஹாசினி ஆகியோர் முக்கிய வேடங்களில் நடித்துள்ளனர். மேலும் மதன், ராஜ்பால், சக்தி, காதல் சுகுமார், அகிலன், பாண்டு, ஆர். சேகர், சுந்தரி ஆகியோர் துணை வேடங்களில் நடிதுள்ளனர். இந்த படத்திற்கு ஜே. கே. செல்வா இசை அமைத்துள்ளார். படமானது 10 அக்டோபர் 2008 அன்று வெளியிடப்பட்டது.
# வேள்வி (திரைப்படம்)

## கதை

போக்கிரி ஆறுமுகம் (ராஜ்பால்) மற்றும் போதைப் பழக்கத்திற்கு அடிமையான மோகன் (சக்தி) ஆகியோரை ஓரேமாதிரி கொலை செய்யப்படுதைக் காட்டி படம் தொடங்குகிறது. கொல்லபட்ட இருவருமே இறப்பதற்கு சற்று முன்பு ஒரு பெண்ணைச் சந்தித்ததாகவும் அவள் ஒரு சட்டக் கல்லூரி மாணவி என்றும் காவல் ஆய்வாளர் ரூபேஷ் (அகிலன்) கண்டறிகிறார். ரூபேஷ் ஒரு கல்லூரி பேராசிரியரை ( பாண்டு ) சந்திக்கிறார், சில மாதங்களுக்கு முன்பு நடந்த ஒரு சம்பவம் குறித்து அவரிடம் கூறினார்.  
சந்துரூ (விஸ்வா) முதல் பார்வையிலேயே துளசி (ஹாசினி) மீது காதல் கொள்கிறான். பொறியியல் மாணவரான சந்துரு சட்டக் கல்லூரியில் துளசியைச் சந்திப்பதற்காக தனது வகுப்புகளைத் தவிர்த்துவிட்டு, ஒரு பயிற்சி வழக்கறிஞராக தன்னைக் காட்டிக் கொள்கிறான். அவர்கள் இறுதியில் ஒருவருவரை ஒருவர் காதலிக்கத் தொடங்குகின்றனர். இதற்கிடையில், புலிப்பாண்டி (மதன்), ஆறுமுகம், மோகன் ஆகியர் அடங்கிய ஒரு சிறிய குழு உருவாக்கிறது. அவர்கள் கல்லூரியில் மாணவிகளை கிண்டலடித்தல், பகிடிவதை செய்தல், கஞ்சா அடித்தல் போன்ற தகாத செயல்களில் ஈடுபடுகின்றர். ஒரு சமயம் கல்லூரி விதிகளை மதிக்காததற்காக அந்த மூன்று பேருடன் துளசி சண்டையிடுகிறாள். ஒரு நாள், அவர்கள் துளசியை வரம்புமீறி கிண்டல் செய்கின்றனர். இதனால் அவள் அவர்களை காவல்துறையினரைக் கொண்டு கைது செய்விக்கிறாள்.  
புலிபாண்டி தான் அடுத்த இலக்கு என்பதை ரூபேஷ் உணர்கிறார். ஆனால் அதற்குள் துளசி அவனையும் கொல்கிறாள். மூன்று நபர்களைக் கொன்றதற்காக துளசியை இறுதியில் ரூபேஷ் கைது செய்கிறார். நீதிமன்றத்தில், துளசி தான் ஒரு கொலைகாரி என்பதை ஒப்புக்கொள்கிறாள். அவர்களைக் கொன்றதற்காக அவள் வருந்தவில்லை. சில மாதங்களுக்கு முன்பு, சந்திருவின் பொய்களைப் பற்றி துளசி அறிந்து, அவள் முதலில் கோபம் கொண்டாள். ஆனால் பின்னர், துளசி அவனை மன்னிக்கிறாள். அவர்கள் இருவருக்கும் திருமண நிச்சயதார்த்தத்தம் செய்யப்படுகிறது. திருமணத்திற்கு முந்தைய நாள், துளசி மூன்று பேரால் கடத்தப்படுகிறாள். அவர்கள் அவளை கொடூரமாக பாலியல் பலாத்காரம் செய்கின்றனர். உடல் ரீதியாகவும் மன ரீதியாகவும் பலவீனமான துளசி மறுநாள் திரும்புகிறாள். ஆனால் சந்திரூ கன்னித்தன்மை இழந்த அவளை திருமணம் செய்துகொள்ள மறுத்துவிடுகிறான். இந்த சம்பவத்தைத் தொடர்ந்து, அவளது பெற்றோர் தற்கொலை செய்து கொள்கின்றனர். இதன்பிறகு துளசி தனது உடலை ஒரு ஆயுதமாக பயன்படுத்த முடிவு செய்கிறாள்: அவர் அந்த மூன்று ஆண்களையும் கவர்ந்திழுத்து, அவர்களுடைய நம்பிக்கையைப் பெறுவதற்காக அவர்களுடன் உடலுறவு கொள்கிறாள். பின்னர் அவர்களை பழிவாங்கும் விதமாக அவர்களைக் கொடூரமாக கொன்று, அவர்களின் மர்மஸ்தானப் பகுதிகளை வெட்டி எடுக்கிறாள். பின்னர் துளசி சந்திருவைக் கடத்திச் சென்று, தான் கன்னித்தன்மையை இழந்ததற்காக அவமானப்படுத்தியதால், அவள் கன்னிப் பையனான சந்திருவை கற்பழிகிறாள். நீதிமன்றத்தில், பாலியல் பலாத்காரம் செய்யப்பட்டதற்காக பெண்கள் சமூகத்தால் மோசமாக நடத்தப்படுவதாக துக்கப்படுகிறாள். நீதிபதி அவளுக்கு மரண தண்டனை விதிக்கின்றனர்.
# வேள்வி (திரைப்படம்)

## நடிகர்கள்

- விஸ்வா சந்துருவாக
- ஹாசினி முளசியாக
- மதன் புலிபாண்டியாக
- ராஜ்பால் ஆறுமுகமாக
- சக்தி டேப்' மோகனாக
- காதல் சுகுமார் செந்தலாக
- அகிலன் காவல் ஆய்வாளர் ரூபேசாக
- பாண்டு கல்லூரி பேராசிராயராக
- ஆர். சேகர் துளசியின் தந்தையாக
- சுந்தரி துளசியின் தாயாக
- மதன் பாப் டைகர் தயாநிதியாக
- நெல்லை சிவா காவலராக
- வாசு காவலராக
- சேது விநாயகம் அரசு வழக்கறிஞராக
- எல். ஐ. சி. நரசிம்மன் நீதியரசராக
- அமிர்தலிங்கம்
- அப்புக்குட்டி சந்துருவின் நண்பனாக
# வேள்வி (திரைப்படம்)

## தயாரிப்பு

அமெரிக்காவைச் சேர்ந்த பொறியியலாளர் ஜீன்ஸ், தி போர்த் டைமன்ஷன் அகாடமி என்ற பதாகையின் கீழ் *வேள்வி* என்ற திரில்லர் படத்தின் வழியாக இயக்குநராக அறிமுகமானார். புதுமுகம் ஹசினி, ஆந்திராவைச் சேர்ந்தவர், ஆனால் அவரது குழந்தை பருவத்திலே சென்னையில் குடியேறிவிட்டார். இவர் பட்டத்தில் கதாநாயகியாக நடிக்க ஒப்பத்தமிட்டார். அதே நேரத்தில் புதுமுகம் விஸ்வா முன்னணி ஆண் கதாபாத்திரத்தில் நடிக்க ஒப்புக்கொண்டார். படத்தில் நகைச்சுவைக்காக பாண்டு, காதல் சுகுமார், மதன் பாப், நெல்லை சிவா ஆகியோர் இணக்கபட்டனர். ஜே. கே. செல்வா இசையமைக்க, எஸ். ஜே. ஸ்டார் ஒளிப்பதிவு பணிகளை மேற்கொள்ள, சுதர்சன் படத்தொக்குப்பு பணிகளை செய்தார்.
# வேள்வி (திரைப்படம்)

## இசைப்பதிவு

படத்திற்கான பின்னணி இசை மற்றும் பாடல் இசை போன்றவற்றை இசையமைப்பாளர் ஜே. கே. செல்வா மேற்கொண்டார். 2008 ஆம் ஆண்டில் வெளியிடப்பட்ட இந்த இசைப்பதிவில், கோபால்தாசன், ஜீன்ஸ் ஆகியோர் எழுதிய நான்கு பாடல்கள் இடம்பெற்றன.
| 1 | "தெறிக்குது தெறிக்குது" | 1:10 |  |
| --- | --- | --- | --- |
| 2 | "கண்கள் நான்கும்" | 2:02 |  |
| 3 | "கல்லூரி தொட்டதில்லை" | 1:36 |  |
| 4 | "சிறப்பை" | 4:41 | } |
# ருத்ரவீணா (திரைப்படம்)

**ருத்ரவீணா** (Rudraveena) என்பது கே. பாலச்சந்தர் எழுதி இயக்கி 1988 ஆம் ஆண்டு தெலுங்கு மொழியில் வெளிவந்த நாடக திரைப்படமாகும். நாகேந்திர பாபு என்பவர் அஞ்சனா புரொடக்சன்ஸ் சார்பில் இதை தயாரித்திருந்தார். இப்படத்தில் சிரஞ்சீவி, சோபனா ஆகிய இருவரும் தமிழ்த் திரைப்பட நடிகர் ஜெமினி கணேசனுடன் இணைந்து முன்னணி வேடங்களில் நடித்திருந்தனர். இது தெலுங்குத் திரைப் படங்களில் ஜெமினியின் அரிய தோற்றங்களில் ஒன்றாக குறிப்பிடப்படுகிறது. மேலும் இது, தெலுங்குத் திரையில் கன்னட நடிகரும் திரைப்பட தயாரிப்பாளருமான ரமேஷ் அரவிந்தின் நடிப்பை அறிமுகப்படுத்தியது. பி. எல். நாராயணா, பிரசாத் பாபு, சுமித்ரா, தேவிலலிதா, மற்றும் பிரம்மானந்தம் ஆகியோரும் நடித்திருந்தனர்.  
கணேஷ் பட்ரோ படத்தின் உரையாடலை எழுதியுள்ளார். படத்தின் ஒலிப்பதிவு மற்றும் பின்னணி இசையை இளையராஜா அமைத்திருந்தார். ஆர். இரகுநாத ரெட்டி படத்தின் ஒளிப்பதிவு இயக்குநராக இருந்தார். படத்தொகுப்பை கணேஷ் குமாரும், மோகனம் கலை இயக்குநராகவும் இருந்தனர்.
# ருத்ரவீணா (திரைப்படம்)

## கதை

இத்திரைப்படம் புகழ்பெற்ற கர்நாடக இசைக்கலைஞரான 'பிலஹரி' கணபதி சாத்திரி, என்பவருக்கும் அவரது இளைய மகன் சூர்யநாராயணா என்கிற சூர்யம் ஆகியோருக்கிடையிலான கருத்தியல் மோதல்களில் கவனம் செலுத்துகிறது. தாழ்த்தப்பட்ட சாதியினருக்கு சாத்திரி அளித்த பாகுபாடு அவரது மகன் சூர்யத்தால் விமர்சிக்கப்படுகிறது. அவர் சமூகத்தின் நலனை நம்புகிறார். பின்னர் அவர்களின் நன்மைக்காக வீட்ட்டை விட்டு வெளியேறுகிறார். சாத்திரியின் பார்வைகளில் மாற்றத்திற்கு வழிவகுத்த நிகழ்வுகள் கதையின் மீதமுள்ள பகுதியை உருவாக்குகின்றன.
# ருத்ரவீணா (திரைப்படம்)

## நடிகர்கள்

- சூர்யநாராயண "சூர்யம்" சாத்திரியாக சிரஞ்சீவி
- 'பிலஹரி' கணபதி சாத்திரியாக ஜெமினி கணேசன்
- லலிதா சிவஜோதியாக சோபனா
- பி. எல். நாராயணா
- பிரசாத் பாபு
- காயத்ரியாக சுமித்ரா
- சாருகேசியாக ரமேஷ் அரவிந்த்
- சந்தியாவாக தேவிலலிதா
- பிரம்மானந்தம்
- கைகாலா சத்தியநாராயணா ( கௌரவத் தோற்றம் )
# ருத்ரவீணா (திரைப்படம்)

## தயாரிப்பு

சிரஞ்சீவி தனது சகோதரர் நாகேந்திர பாபு கல்லூரியில் பட்டம் பெற்ற பிறகு படங்களில் பணியாற்ற வேண்டும் என்று விரும்பினார். திரைப்பட தயாரிப்பில் அனுபவத்தைப் பெற, பாபு கீதா ஆர்ட்ஸ் என்ற நிறுவனத்தில் பணிபுரிந்தார். அவர் தனது தாயார் கே.அஞ்சனா தேவிக்குப் பிறகு அஞ்சனா புரொடக்சன்ஸ் என்ற நிறுவனத்தைத் தொடங்கினார். சிரஞ்சீவியை ஒரு அதிரடி நாயகனாக காட்டாமல் வழக்கத்திற்கு மாறாக ஒரு படம் தயாரிக்க அவர் திட்டமிட்டார். சங்கராபரணம் (1980) மற்றும் சிந்து பைரவி (1985) ஆகியவற்றைப் பார்த்த பிறகு, பாபு சிரஞ்சீவியின் வழிகாட்டியான கே.பாலசந்தரை அணுகி தனது முதல் தயாரிப்பு முயற்சியில் இறங்கினார். *இதி கத காது* (1979) மற்றும் *47 ரோஜுலு* (1981) ஆகிய படங்களில் இவர்கள் இணைந்து பணியாற்றினர்; இவர் இரண்டு படங்களிலும் பாபு வில்லனாக நடித்தார். பாலச்சந்தர் படத்தை இயக்கினார்.
# ருத்ரவீணா (திரைப்படம்)

## இசை

படத்தின் ஒலிப்பதிவு மற்றும் பின்னணி இசையை இளையராஜா மேற்கொண்டார். சிறீவெண்ணிலா சீத்தாராம சாத்திரி பன்னிரண்டு பாடல்களை எழுதினார். இதில் ஒன்பது பாடல்கள் படத்தில் இடம் பெற்றது. பாட்ரோவின் கூற்றுப்படி, கதாநாயகர்களின் கனவுகளில்விட கதையை வெளிப்படுத்த பாடல்களை பாலச்சந்தர் விரும்பினார். தெலுங்கு எழுத்தாளர் சிறீ சிறீ எழுதிய "செப்பலானி உந்தி" என்ற பாடலில் *மகா பிரஸ்தானம்* என்ற கவிதைத் தொகுப்பின் வசனங்களை தயாரிப்பாளர்கள் பயன்படுத்தினர்.
# ருத்ரவீணா (திரைப்படம்)

## வெளியீடும் வரவேற்பும், விருதுகளும்

*ருத்ரவீணா* 8 மில்லியன் அளாவில் தயாரிக்கப்பட்டது. இது இந்தியாவின் 12 வது சர்வதேச திரைப்பட விழாவிலும் திரையிடப்பட்டது . இருப்பினும், இது ஒரு வணிக ரீதியாக தோல்வியைத் தழுவியது. மேலும் பாபு 0.6 மில்லியன் நஷ்டம் அடைய வேண்டியிருந்தது. *பசிவாடி பிராணம்*, *சுயம்கிருஷி*, *ஜேப்பு தொங்கா* (அனைத்தும் 1987 இல் வெளியிடப்பட்டது) *மஞ்ச்சி தொங்கா* (1988) போன்ற வெற்றிகரமான படங்களில் நடித்த சிரஞ்சீவிக்கு இது ஒரு பின்னடைவாகக் கூறப்பட்டது. ருத்ரவீணாவை தனிப்பட்ட முறையில் ஆன்மீக விழிப்புணர்வுள்ள படமாக பாபு கருதினார். அதைப் பற்றி ஒரு புத்தகம் எழுதலாம் என்று உணர்ந்தார். அதே ஆண்டில் பாலச்சந்தரால் இந்த படம் தமிழில் உன்னால் முடியம் தம்பி என மறுபெயரிட்டு எடுக்கப்பட்டது. நடிகர் கமல்ஹாசன் சிரஞ்சீவியின் பாத்திரத்தை ஏற்று நடித்திருந்தார். அதே நேரத்தில் ஜெமினி கணேசன் அதே பாத்திரத்தில் நடித்தார்.  
36 வது தேசிய திரைப்பட விருதுகளில், *ருத்ரவீணா* மூன்று பிரிவுகளில் வென்றது: தேசிய ஒருங்கிணைப்பிறகாக சிறந்த திரைப்படத்திற்கான நர்கிஸ் தத் விருது, சிறந்த இசையமைப்பு, சிறந்த ஆண் பின்னணி பாடகருக்கான (எஸ். பி. பாலசுப்பிரமணியம்) விருது . இதன் மூலம், சப்தபாடிக்கு (1981) பிறகு நர்கிஸ் தத் விருதைப் பெற்ற ஒரே தெலுங்கு படம் இதுவாகும் . சீதாராமசாத்திரி ஒரு பாடல் வித்தியாசத்தில் சிறந்த பாடலாசிரியர் விருதை இழந்தார். சிரஞ்சீவிக்கு சிறப்பு ஜூரி விருது , நந்தி விருதுகள் உட்பட மேலும் நான்கு விருதுகளை வென்றது.
# ராஜீவ்

**ராஜீவ்** (*Rajeev*) என்பவர் ஒரு இந்திய திரைப்பட நடிகராவார். இவர் முதன்மையாக தமிழ் படங்களில் கவனம் செலுத்துகிறார். 1982 ஆம் ஆண்டு வெளியான *முள் இல்லாத ரோஜாவில்* நாயகனாக தனது வாழ்க்கையைத் தொடங்கினார். பல வெற்றிகரமான திரைப்படங்களில் இவர் நடித்துள்ளார். பின்னர் எதிர்மறை, குணச்சித்திர வேடங்களில் நடித்தார். இவர் மலையாள திரைப்படமான *உஸ்தாத்*, *எஃப். ஐ. ஆர்*, *சத்யம்,* *கலெக்டர்* ஆகிய வெற்றிப் படங்களிலும் நடித்துள்ளார்.
# ராஜீவ்

## தனிப்பட்ட வாழ்க்கை

ராஜீவ் மதுரையில் பிறந்தார். இவரது தந்தை பாலசுப்பிரமணிய முதலியார் பெங்களூரு -560016 இல் இந்தியன் தொலைபேசி தொழிலகத்தில் பணிபுரிந்து வந்தார். இவரது தாயார் ராஜேஸ்வரி அம்மாள். பெங்களூரு -560016 இல் ஐ. டி. ஐ வித்யா மந்தீர் பள்ளியில் ராஜீவ் படித்தார். இவரது பெற்றோரின் இறப்புக்குப் பிறகும், ராஜீவ் திருமணத்தில் விருப்பமின்றி இருந்தார். ஆனால் இவரது சகோதரர்களின் வற்புறுத்தலின் பேரில் திருமணத்துக்கு ஒப்புக்கொண்டார். ராணி என்பவரை மணந்த இவருக்கு மீனா காமாட்சி என்ற மகளும், கிரண் சூர்யா என்ற மகனும் உள்ளனர்.
# ராஜீவ்

## தொழில்

ராஜீவ் திரைப்படங்களில் நடிக்க கலைக்காணலுக்கு விண்ணப்பித்தார். கலைக்காணலின் போது இவர் நிறைய போராட்டங்களையும் நிராகரிப்பையும் எதிர்கொண்டார். வாய்ப்புகள் இல்லாததால், தாஜ் கோரமண்டல் விடுதியில் பணியாளராக பணியாற்றினார். விடுதியில் நடந்த போட்டியில் நடனமாடியதற்காக இவருக்கு முதல் பரிசு கிடைத்தது; இவரது நண்பர்கள் மீண்டும் படங்களில் நடிக்க முயற்சிக்கும்படி இவரை வற்புறுத்தினர்.  
ராஜீவ் தனது வகுப்பு தோழர், தெலுங்கு நடிகர் ராஜேந்திர பிரசாத்தை ஒரு ஒலிப்பதிவுக் கூடத்தில் சந்தித்தார். ராஜீவைப் பார்த்த மலையாள நடிகர் ரவீந்திரன், *ஒரு தலை ராகம்* படத்தில் தனக்கு பின்னணி குரல் கொடுக்கச் சொன்னார். ராஜீவ் இந்த வாய்ப்பை மகிழ்ச்சியுடன் ஏற்றுக்கொண்டார். அந்த படத்தின் இயக்குநர் டி. ராஜேந்தர், ராஜீவை பின்னணி குரல் கலைஞராக தேர்ந்தெடுத்தார். இவர் மீண்டும் *வசந்த அழைப்பகளில்* ரவீந்திரனுக்காக பின்னணி குரல் கொடுத்தார் . டி. ராஜேந்தர் *இரயில் பயணங்களில்* படத்தில் இவருக்கு ஒரு கொடுமைக்கார கணவன் பாத்திரத்தின் வழியாக இவருக்கு வாய்ப்பை வழங்கினார். பின்னர் இவர் *பாலைவனச்சோலையில்* நான்கு கதாநாயகர்களில் ஒருவராக நடித்தார்.  
மேலும் இவர் கே பாலசந்தரின் *அவள் ஒரு தொடர்கதை* படத்தின் கன்னட மறு ஆக்கமான *பெங்கியல்லி அரலித ஹுவ்வு* படத்தில் குடிகார அண்ணனாக நடித்தார்.
# ராஜீவ்

## திரைப்படவியல்

இவரது படங்களில் பின்வருவன அடங்கும்:
# ராஜீவ்

## திரைப்படவியல்

### நடிகராக

#### தமிழ்

- *சிவப்பு மழை* (2010)
- *அசோகா* (2008)
- *தீக்குச்சி* (2008)
- *தொடக்கம்* (2008)
- *அமிர்தம்* (2006)
- *திருடி* (2006)
- *துள்ளும் காலம்* (2005)
- *காற்று உள்ளவரை* (2005)
- *தகதிமிதா* (2005)
- *தேவதையைக் கண்டேன்* (2005)
- *கஜேந்திரா* (2004)
- *எங்கள் அண்ணா* (2004)
- *ஜெயம்* (2003)
- *நீ வரும் பாதை எல்லாம்* (2003)
- *நிலவில் களங்கமில்லை* (2003)
- *நம்ம வீட்டு கல்யாணம்* (2002)
- *பாடும் வானம்பாடி* (2002)
- *என் மன வானில்* (2002)
- *ரெட்* (2002)
- *காசி* (2001)
- *மனதை திருடிவிட்டாய்* (2001)
- *அழகான நாட்கள்* (2001)
- *வாஞ்சிநாதன்* (2001)
- *லவ் சேனல்* (2001)
- *பிரண்ட்ஸ்* (2001)
- *வெற்றிக் கொடி கட்டு* (2000)
- *வானத்தைப் போல* (2000)
- *மனம் விரும்புதே உன்னை* (1999)
- *வாலி* (1999)
- *கனவே கலையாதே* (1999)
- *காதல் கவிதை* (1998)
- *ரத்னா* (1998)
- *கொண்டாட்டம்* (1998)
- *மாறாத உறவு* (1997)
- *காலமெல்லாம் காதல் வாழ்க* (1997)
- *விவசாயி மகன்* (1997)
- *காதல் கோட்டை* (1996)
- *மேட்டுக்குடி* (1996)
- *அன்பு மகன்* (1995)
- *தாய் தங்கை பாசம்* (1995)
- *சின்ன முத்து* (1994)
- *ராஜ பாண்டி* (1994)
- *இளைஞர் அணி* (1994)
- *சாது* (1994)
- *சக்திவேல்* (1994)
- *சிறகடிக்க ஆசை* (1994)
- *எங்க வீட்டு வேலன்* (1992)
- *பொண்ணுக்கேத்த புருஷன்* (1992)
- *ஊரெல்லாம் உன் பாட்டு* (1991)
- *என் வீடு என் கணவர்* (1990)
- *ஏரிக்கரை பூங்காற்றே* (1990)
- *வாழ்ந்து காட்டுவோம்* (1990)
- *நானும் இந்த ஊருதான்* (1990)
- *தங்கமான ராசா* (1989)
- *அது அந்தக்காலம்* (1988)
- *ஏட்டிக்கு போட்டி* (1988)
- *இரண்டில் ஒன்று* (1988)
- *கை கொடுப்பாள் கற்பகாமாபாள்* (1988)
- *பூபூவா பூத்திருக்கு* (1987)
- *கிராமத்து கிளிகள்* (1987)
- *அருள் தரும் ஐயப்பன்* (1987)
- *எங்க ஊரு பாட்டுக்காரன்* (1987)
- *பூமழை பொழியுது* (1987)
- *எல்லைக் கோடு* (1987)
- *பிறந்தேன் வளர்ந்தேன்* (1986)
- *ஆயிரம் கண்ணுடையாள்* (1986)
- *தழுவாத கைகள்* (1986)
- *அன்னை என் தெய்வம்* (1986)
- *எனக்கு நானே நீதிபதி* (1986)
- *பதில் சொலவாள் பத்திரகாளி* (1986)
- *நம்பினார் கெடுவதில்லை* (1986)
- *நீதானா அந்தக்குயில்* (1986)
- *பூக்களைப் பறிக்காதீர்கள்* (1986)
- *நானும் ஒரு தொழிலாளி* (1986)
- *செயின் ஜெயபால்* (1985)
- *தென்றல் தொடாத மலர்* (1985)
- *பார்த்த ஞாபகம் இல்லையோ* (1985)
- *நான் உங்கள் ரசிகன்* (1985)
- *செல்வி* (1985)
- *கடிவாளம்* (1985)
- *காக்கிசட்டை* (1985)
- *நேர்மை* (1985)
- *உனக்கார ஒரு ரோஜா* (1985)
- *பிரியமுடன் பிரபு* (1984)
- *நெருப்புக்குள் ஈரம்* (1984)
- *யுக தர்மம்* (1983)
- *இளைய பிறவிகள்* (1983)
- *முத்து எங்கள் சொத்து* (1983)
- *உறங்காத நினைவுகள்* (1983)
- *சமயபுரத்தாளே சாட்சி* (1983)
- *துணை* (1982)
- *வேடிக்கை மனிதர்கள்* (1982)
- *நிரந்தரம்* (1982)
- *நாடோடி ராஜா* (1982)
- *கடவுளுக்கு ஒரு கடிதம்* (1982)
- *நிழல் தேடும் நெஞ்சங்கள்* (1982)
- *நெஞ்சில் ஒரு ராகம்* (1982)
- *வெற்றி நமதே* (1982)
- *அஞ்சாத நெஞ்சங்கள்* (1981)
- *பாலைவனச்சோலை* (1981)
- *இரயில் பயணங்களில்* (1981)
# ராஜீவ்

## திரைப்படவியல்

### நடிகராக

#### மலையாளம்

- *கலெக்டர்* (2011)
- *உதயம்* (2004)
- *சத்யம்* (2004)
- *ரிலாக்ஸ்* (2004)
- *எப். ஐ. ஆர்* (1999)
- *உஸ்தாத்* (1999)
- *எலவம்கோடு தேசம்* (1998)
# ராஜீவ்

## திரைப்படவியல்

### நடிகராக

#### கன்னடம்

- *பெங்கியல்லி அரலித ஹூவு* (1983)
- *லட்சுமி கட்டாட்சா* (1985)
- *வஜ்ரமுஷ்டி* (1985)
- *யுத்த கண்டா* (1989)
- *கொல்லூர் கலா* (1991)
- *கண்டுகலி* (1994)
- *ஜனுமதா ஜோடி* (1996)
- *நம்மூரா உடுகா* (1998)
- *தேவதே*
# ராஜீவ்

## திரைப்படவியல்

### நடிகராக

#### தெலுங்கு

- *கோகிலம்மா* (1983)
- *நா அல்லுடு* (2005)
- *கூண்டா* (1984)
# ராஜீவ்

## திரைப்படவியல்

### பின்னணி குரல் கலைஞராக

- *ராஜ முத்திரை* (1995) மற்றும் *அசுரன்* (1995) படங்களில் அருண் பாண்டியனுக்கு
- *சிறைச்சாலை* (1996) மற்றும் *அரண்* (2006) படங்களில் மோகன்லாலுக்கு
- *பாரதி* (2000) மற்றும் *பூவெல்லாம் உன் வாசம்* (2001) படங்களில் சாயாஜி சிண்டேவுக்கு
- *ஒரு தலை ராகம்* (1980) மற்றும் *வசந்த அழைப்புகள்* (1980) படங்களில் ரவீந்திரனுக்கு
- *தேவி படத்தில்* பானு சந்தருக்கு (1999)
- எங்கே எனது கவிதையில் (2002) கிருஷ்ணா அபிஷேக்குக்கு
# சுவேதா அகர்வால்

**சுவேதா அகர்வால்** (பிறப்பு 23 ஜனவரி 1986). இவர் ஓர் இந்திய திரைப்பட நடிகை ஆவார். இவர் ராகவேந்திரா (2003), தந்தூரி லவ் (2008), ஷாபிட் (2010) ஆகிய திரைப்படங்களில் நடித்துள்ளார்.
# சுவேதா அகர்வால்

## திரைப்படவியல்

### படங்கள்

| *ராகவேந்திரா* | மகா லட்சுமி | அறிமுக படம் தெலுங்கு படம் |
| --- | --- | --- |
| *தந்தூரி காதல்* | பிரியா | சுவிஸ் நகைச்சுவை படம் |
| *ஷாப்பிட்* | கயா சேகாவத் | பாலிவுட் திகில் படம் |
# சுரேஷ் அரோரா

**சுரேஷ் அரோரா** (Suresh Arora) 1982 ஆம் ஆண்டு பணிப்பிரிவு இந்தியக் காவல் பணி அதிகாரி ஆவார். இவர் பஞ்சாப் காவல்துறைத் தலைவராக இருந்தார். இந்தியாவில் பொதுத் தேர்தலுக்கு முன்னர், 2014 ஆம் ஆண்டில் பஞ்சாப் காவல்துறையின் தலைமை இயக்குநராகப் பணிபுரிந்தார். அவர் 2019 ஆண்டு பிப்ரவரி மாதத்தில் ஓய்வு பெற்றார். பாராளுமன்றச் சட்டத்தின் கீழான, கூட்டாண்மை நிறுவன விவகார அமைச்சின் அதிகார வரம்பின் கீழும் உள்ள ஒரு சட்ட அமைப்பான இந்திய நிறுவனங்களின் செயலாளர்கள் நிறுவனத்தின் உறுப்பினராகவும் உள்ளார். தற்போது பஞ்சாபின் தலைமை தகவல் ஆணையராக பணியாற்றி வருகிறார்.
# சாகர் அன்வேசிகா

**சாகர் அன்வேசிகா** (Sagar Anveshika) என்பது இந்தியாவின் புவி அறிவியல் துறையின் கீழான தேசிய கடல்சார் தொழில்நுட்ப நிறுவனத்தின் ஆராய்ச்சிக் கப்பலாகும். இந்த ஆராய்ச்சிக் கப்பலை இந்தியாவின் மத்திய சுகாதாரத் துறை அமைச்சர் ஹர்ஷ் வர்தன் 2021 ஆம் ஆண்டு சனவரி 09 ஆம் நாள் நாட்டிற்கு ஒப்படைத்தார்.இந்தக் கப்பலானது கடற்கரையோர ஆராய்ச்சிக்கான வரிசையில் சாகர் தாராவிற்கு அடுத்த முயற்சியாகும். இந்தக் கப்பலானது டைடாகார் வேகன்ஸ் லிமிடெட் என்ற தனியார் கப்பல் கட்டுமான நிறுவனத்தால் இந்திய அரசின் புவி அறிவியல் துறையின் கீழான தேசிய கடல்சார் தொழில்நுட்ப நிறுவனத்திற்காக தயாரித்து வழங்கப்பட்டுள்ளது.
# உருத்ர வீணை

வங்காள பாணியில்]]
**உருத்ர வீணை** (*Rudra veena*) (வட இந்தியாவில் 'உருத்ர விணா' என்றும் 'பிண்' என்றும் அழைக்கப்படுகிறது) இந்திய துணைக் கண்டத்திலிருந்து உருவான பழங்கால நரம்பிசைக் கருவியாகும். இது இந்துஸ்தானி இசையில் பயன்படுத்தப்படுகிறது. இது இந்திய பாரம்பரிய இசைக் கருவிகளில் ஒன்றான வீணையின் முக்கிய வகைகளில் ஒன்றாகும்.
# உருத்ர வீணை

## வடிவம்

இது 54 அல்லது 62 அங்குலங்களுக்கு இடையில் நீளம் கொண்ட மரம் அல்லது மூங்கிலால் செய்யப்பட்ட நீண்ட குழாய் உடலைக் கொண்டுள்ளது. இரண்டு வடிவ மரக் கட்டைகளுக்கு இடையில் 24 படிகள் மற்றும் 7 கம்பிகள் இணைக்கப்பட்டுள்ளன. 4 முக்கிய சரங்களும் 3 சிகாரி சரங்களும் உள்ளன. இந்த நான்கு கம்பிகள் பிரதான பாலத்திற்கு செல்லும் படிக்கட்டுகளுக்கு மேலே உள்ள விட்டங்களின் முனைகளில் உள்ள கம்பிகளுடன் இணைக்கப்பட்டுள்ளன. இதை வாசிப்பது கடினமான ஒன்றாகும். யோக வஜ்ராசன நிலையில் அமர்ந்து உருத்ர வீணையைத் தோளில் வைத்து வாசிக்க வேண்டும்.
# உருத்ர வீணை

## விளக்கம்

உருத்திரன் என்பது இந்துக் கடவுளான சிவனின் பெயர் என்பதால், உருத்ரா வீணை என்றால் சிவனுக்கு அன்பான வீணை என்று பொருள். சிவன் தனது மனைவி பார்வதியால் ஈர்க்கப்பட்டு உருத்ர வீணையை உருவாக்கியதாகவும் கூறப்படுகிறது. மேலும், சிவன் மீதுள்ள பக்தி காரணமாக இராவணன் இதைக் கண்டுபிடித்து அதற்கு உருத்ர வீணை எனப் பெயரிட்டதாகவும் வேறொரு புராணக் கதையும் இருக்கிறது.  
இது இன்று அரிதாக வாசிக்கப்படும் ஒரு பழங்கால கருவியாக இருக்கிறது. சுர்பாகர் என்ற இசைக்கருவி 19ஆம் நூற்றாண்டின் ஆரம்பத்தில் அறிமுகப்படுத்தப்பட்டதன் காரணமாக உருத்ர வீணை தனது பிரபலத்தை இழந்தது. மெதுவான துருபத்-பாணி இராகங்களின் ஆலாபனைப் பிரிவுகளை சித்தார் கலைஞர்கள் மிக எளிதாக முன்வைக்க சுர்பாகர் அனுமதித்தது. 20 ஆம் நூற்றாண்டில், ஜியா மொஹியுதீன் தாகர் என்பவர் உருத்ர வீணையை பெரிய சுரைக்காய், தடிமனான குழாய், தடிமனான எஃகு சரங்களை (0.45-0.47 மிமீ) ஆகியவற்றை பயன்படுத்த மாற்றியமைத்து மறுவடிவமைப்பு செய்தார். எந்தவொரு மீட்டுக்கட்டையையும் பயன்படுத்தாமல் இசைக்கும்போது இது மென்மையான மற்றும் ஆழமான ஒலியை உருவாக்கியது. இலால்மணி மிசுரா என்பவரால் இக்கருவி சுருதி வீணையாக மாற்றப்பட்டது.
# டெரன்ஸ் ஹோவர்ட்

**டெரன்ஸ் ஹோவர்ட்** (மார்ச்சு 11, 1969) என்பவர் அமெரிக்க நாட்டு நடிகர், பாடகர்-பாடலாசிரியர், ராப்பர் மற்றும் பதிவு தயாரிப்பாளர் ஆவார். இவர் 1992 ஆம் ஆண்டு 'தி ஜாக்சன்ஸ்: அமெரிக்கன் ட்ரீம்' என்ற தொலைக்காட்சி குறுந்தொடர் மூலம் நடிப்புத் துறைக்கு அறிமுகமானார். 1995 ஆம் ஆண்டு இவர் நடித்த 'டெட் ப்ரெசிடெண்ட்ஸ்' மற்றும் 'மிஸ்டர். ஹாலண்டின் ஓபஸ்' போன்ற திரைப்படங்கள் இவருக்கு மிக பெரிய வெற்றியையும் பலரின் கவனத்தையும் ஈர்த்தது. அதை தொடர்ந்து தொலைக்காட்சி மற்றும் திரைப்படங்களில் வெற்றி நடிகராக வளம் வந்தார். 2005 ஆம் ஆண்டு வெளியான 'ஹஸ்டில் & ஃப்ளோ' என்ற திரைப்படத்திற்க்காக சிறந்த நடிகருக்கான அகாதமி விருதுக்காக பரிந்துரை செய்யப்பட்டார்.  
இவர் வின்னி மண்டேலா, ரே, லக்கவன்னா ப்ளூஸ், கிராஷ் போன்ற பல திரைப்படங்களில் முக்கிய வேடங்களில் நடித்துள்ளார். 2008 ஆம் ஆண்டு வெளியான மார்வெல் திரைப் பிரபஞ்ச மீநாயகன் படமான அயன் மேன் என்ற திரைப்படத்தில் வார் மெஷின் என்ற கதாபாத்திரத்தில் நடித்துள்ளார். 2015 முதல் 2020 ஆம் ஆண்டு வரை 'எம்பயர்' என்ற தொலைக்காட்சி தொடரில் லூசியஸ் லியொன் என்ற முக்கியக் கதாபாத்திரத்தில் நடித்தார். இவரது முதல் 'ஷைன் த்ரூ இட்' என்ற பாடல் ஒலித்ததட்டு செப்டம்பர் 2008 இல் வெளியிடப்பட்டது. இவர் செப்டம்பர் 2019 இல் "நடிப்பதில் சோர்வாக இருப்பதால்" நடிப்பிலிருந்து ஓய்வு பெற்றதாக அறிவித்தார்.
# வார் மெஷின்

**வார் மெஷின்** (போர் இயந்திரம்) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரம் 'அயன் மேன்' (ஜனவரி 1979) இல் 'ஜேம்ஸ் ரோட்ஸ்' என்ற கதாபாத்திரப் பெயராக முதன் முறையாகத் தோன்றியது. இக்கதாபாத்திரம் டேவிட் மைக்கேலினி, ஜான் பைர்ன் மற்றும் பாப் லேட்டன்ம ஆகியோரால் உருவாக்கப்பட்டுள்ளது.  
இந்த கதாபாத்திரத்திற்கு உயிர் ஊட்டும் விதமாக மார்வெல் திரைப் பிரபஞ்சத் திரைப்படத் தொடர்களில் நடிகர் டெரன்ஸ் ஹோவர்ட் என்பர் மூலம் அயன் மேன் (2008) என்ற திரைபபடத்திலும் நடிகர் டான் செடில் மூலம் அயன் மேன் 2 (2010), அயன் மேன் 3 (2013), அவேஞ்சர்ஸ்: ஏஜ் ஒப் உல்ட்ரோன் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் சித்தரிக்கப்பட்டது. 2012 இல் வார் மெஷின் "சிறந்த 50 அவென்ஜ்ர்ஸ்" என்ற பட்டியலில் 31வது இடத்தைப் பிடித்தது.
# அவி ஆராட்

**அவி ஆராட்** (பிறப்பு: ஏப்ரல் 18, 1948) என்பவர் அமெரிக்க-இசுரேல் நாட்டு திரைப்படத் தயாரிப்பாளர், தொழிலதிபர் மற்றும் மார்வெல் ஸ்டுடியோ என்ற நிறுவனத்தின் நிறுவனர் மற்றும் தயாரிப்பாளர் ஆவார். இவர் மார்வெல் காமிக்ஸ் வரைகதை புத்தகங்களை தழுவிய ஹல்க் (2003), பென்டாஸ்டிக் போர் (2005), எக்ஸ்-மென் 3 (2006), ஸ்பைடர்-மேன் 3 (2007), பென்டாஸ்டிக் போர் 2 (2007), தி அமேசிங் ஸ்பைடர்-மேன் (2012), ஸ்பைடர்-மேன்: ஹோம்கம்மிங் (2017) போன்ற பல நேரடி மற்றும் இயங்குபடங்களை தயாரித்து வருகின்றார். 2019 ஆம் ஆண்டு சிறந்த அசைவூட்டத் திரைப்படத்திற்கான அகாதமி விருது வென்றுள்ளார் என்பது குறிப்பிடத்தக்கது.
# மார்க் பெர்கஸ் மற்றும் ஹாக் ஆஸ்ட்பி

**மார்க் பெர்கஸ் மற்றும் ஹாக் ஆஸ்ட்பி** என்பவர்கள் அமெரிக்க நாட்டு திரைக்கதை ஆசிரியர்கள் ஆவார். இவர்கள் சில்றேன் ஒப் மென் (2006) என்ற திரைப்படத்துக்காக சிறந்த திரைக்கதை எழுத்தாளருக்கான அகாதமி விருதை வென்றுள்ளனர். மற்றும் அயர்ன் மேன் (2008) என்ற மீநாயகன் திரைப்படத்திலும் பணியாற்றியதில் மிகவும் பிரபலமான திரைக்கதை எழுத்தாளர்களாக அறியப்படுவார்கள்.
# மார்க் பெர்கஸ் மற்றும் ஹாக் ஆஸ்ட்பி

## திரைப்படம் & தொலைக்காட்சி தொடர்கள்

| ஆண்டு | தலைப்பு | குறிப்பு |
| --- | --- | --- |
| 2006 | சில்றேன் ஒப் மென் | சிறந்த திரைக்கதை எழுத்தாளருக்கான அகாதமி விருது |
| 2007 | பெஸ்ட் ஸ்நொவ் |  |
| 2008 | அயர்ன் மேன் |  |
| 2011 | கவ்பாய்ஸ் & ஏலியன்ஸ் |  |
| 2012 | தி எஸ்பிங்ஸ் | தொலைக்காட்சி தொடர் : (படைப்பாளிகள் மற்றும் நிர்வாக தயாரிப்பாளர்கள்) |
# ஆர்ட் மார்கம் மற்றும் மாட் ஹோலோவே

**ஆர்ட் மார்கம் மற்றும் மாட் ஹோலோவே** என்பவர்கள் அமெரிக்க நாட்டு திரைக்கதை ஆசிரியர்கள் ஆவார். இவர்கள் அயன் மேன் (2008) மற்றும் 'தி பனிஷேர்: போர் மண்டலம்' (2008) போன்ற திரைப்படங்களில் பணியாற்றியுள்ளார்கள்.
# ஆர்ட் மார்கம் மற்றும் மாட் ஹோலோவே

## தொழில்

2008 ஆம் ஆண்டில் மார்வெல் ஸ்டுடியோஸ் நிறுவனம் தயாரிப்பில் ஜான் பெவ்ரோ என்பவர் இயக்கத்தில் உருவான அயன் மேன் என்ற மீநாயகன் திரைப்படத்திற்க்காக பணியாற்றினார்கள். இந்த திரைப்படத்தை மே 2, 2008 அன்று பாரமவுண்ட் பிக்சர்ஸ் என்ற நிறுவனம் வெளியிட்டது. அதை தொடர்ந்து 'தி பனிஷேர்: போர் மண்டலம்' (2008), டீன் ஏஜ் மியூடன்ட் நிஞ்சா டேட்டில்ஸ் (2014), மென் இன் பிளாக்: இன்டர்நேஷனல் (2019), போன்ற திரைப்படங்களில் திரைக்கதை ஆசிரியாராக பணியாற்றியுள்ளனர்.
# அனுராதா

**அனுராதா** (*Anuradha*) என்று திரையுலகு பெயரைக் கொண்ட **சுலோச்சனா** ஓர் இந்திய திரைப்பட மற்றும் தமிழ் தொலைக்காட்சி நடிகை ஆவார். இவர் முக்கியமாக 1980 கள் மற்றும் 1990 களில் தீவிரமாக நடித்து வந்தார். இவர் குறிப்பாக கவர்ச்சி நடனங்களில் ஆடியதற்கு பெயர் பெற்றவர். இவர் தமிழ், கன்னடம், மலையாளம், தெலுங்கு, இந்தி, ஒடியா- மொழி படங்களில் நடித்துள்ளார்.
# அனுராதா

## தொழில்

சுலோச்சனாவை 13 வயதில் இயக்குநர் கே. ஜி. ஜார்ஜ் திரையுலகில் அறிமுகப்படுத்தினார். அந்த வயதில் கூட இவர் மிகவும் உயரமாக இருந்தார். அவர் இவருக்கு அனுராதா என்ற பெயரைக் கொடுத்தார். அந்த நேரத்தில் இவர் மிக உயரமான நடிகையாக இருந்தார். சிவப்பு மல்லி படத்தில் கதாநாயகியாக தமிழில் தெரியவந்தார். இவர் ஒரு கதாநாயகியாக நடிக்கத் தொடங்கினார், சுமார் 30 படங்களுக்கு மேல் முக்கிய கதாபாத்திரங்களில் நடித்தார். ஆனால் இந்தப்படங்களில் பெருமாலாலானவை வெற்றியை ஈட்டவில்லை. பின்னர் கவர்ச்சி நடனமாடத் தொடங்கினார். அனுராதா 700 க்கும் மேற்பட்ட படங்களில் நடித்தார். இவரது அவரது சக நடிகர்கள், நாயகர்களில் பெரும்பாலோர் இவரை விட மிகக் குறைவாக உயரம் கொண்டவர்களாக இருந்தபோதும் இவர் இத்ததைனப் படங்களில் நடித்தது ஒரு பெரிய சாதனையாகும். இவர் தற்காப்புக் கலைகளில் பயிற்சிபெற்றவர். மேலும் இவர் தனது சண்டைக் காட்சிகளில் எந்தவிதமான மாற்று நடிகரையும் வைக்காமல் இவரே நடித்துள்ளார். இவர் இருசக்கர மோட்டார் வாகனம் ஓட்டுவதில் திறமை பெற்றவர், ஜாவா, என்ஃபீல்ட் புல்லட் மற்றும் பிற மோட்டார் வணிடிகளை ஓட்டியவர்.
# அனுராதா

## தனிப்பட்ட வாழ்க்கை

இவர் நடன இயக்குநரான கிருஷ்ணா குமாருக்கும், திரைப்பட நடிகைகளுக்கான சிகையலங்கார நிபுணராக இருந்த சரோஜாவுக்கும் பிறந்தார். இவரது தந்தை மராத்தியர், தாய் ஆந்திராவைச் சேர்ந்தவர். நடன இயக்குநராக இருந்த சதீஷ்குமாரை 1987 ஆம் ஆண்டில் அனுராதா திருமணம் செய்து கொண்டார், அவர்களுக்கு அபிநயசிறீ மற்றும் காளிச்சரன் என்ற இரண்டு பிள்ளைகள் உள்ளனர். அபிநயஸ்ரீ ஒரு நடிகையாக உள்ளார். அனுராதாவின் கணவர் 1999 நவம்பர் 7 அன்று ஒரு இருசக்கர மோட்டார் வண்டி விபத்தில் சிக்கினார். இது அவரது மூளைக்கு பெரும் சேதத்தை ஏற்படுத்தியது. மேலும் அவர் 2007 இல் மாரடைப்பால் இறந்தார்.
# அனுராதா

## பகுதி திரைப்படவியல்

### தமிழ்

1. *கெத்து* (2016)
1. *சூப்பர் டா* (2004)
1. *வின்னர்* (2003)
1. *இவன்* (2002)
1. *தேடினேன் வந்தது* (1997)
1. *தினமும் என்னை கவனி* (1997)
1. *த டெரரிஸ்ட்* (1997)
1. *ராஜாளி* (1996)
1. *சின்ன மணி (திரைப்படம்)* (1995)
1. *பொன்மாலைப் பொழுது* (1993)
1. *சத்தியம் அது நிச்சயம்* (1992)
1. *வணக்கம் வாத்தியாரே* (1991)
1. *புது மாப்பிள்ளை* (1989)
1. *சங்கு புஷ்பங்கள்* (1989)
1. *ரெட்டை குழல் துப்பாக்கி* (1989)
1. *தென்றல் புயலானது* (1989)
1. *வீர பாண்டியன்* (1987)
1. *ராஜ மரியாதை* (1987)
1. *மக்கள் என் பக்கம்* (1987)
1. *அஞ்சாத சிங்கம்* (1987)
1. *தங்கச்சி* (1987)
1. *கல்யாணக் கச்சேரி* (1987)
1. *தழுவாத கைகள்* (1986)
1. *மீண்டும் பல்லவி* (1986)
1. *எனக்கு நானே நீதிபதி* (1986)
1. *கைதியின் தீர்ப்பு* (1986)
1. *கைதி ராணி* (1986)
1. *மகாசக்தி மாரியம்மன்* (1986)
1. *விடுதலை* (1986)
1. *ஜீவநதி* (1986)
1. *கோயில் யானை* (1986)
1. *ஹேமாவின் காதலர்கள்* (1985)
1. *ஏமாற்றாதே ஏமாறாதே* (1985)
1. *மாயாவி* (1985)
1. *சாவி* (1985)
1. *அர்த்தமுள்ள ஆசைகள்* (1985)
1. *நவக்கிரக நாயகி* (1985)
1. *பணம் பத்தும் செய்யும்* (1985)
1. *அந்த ஒரு நிமிடம்* (1985)
1. *விஷக் கன்னி* (1985)
1. *எங்கள் குரல்* (1985)
1. *கருப்பு சட்டைக்காரன்* (1985)
1. *உனக்காக ஒரு ரோஜா* (1985)
1. *நேர்மை* (1985)
1. *வீட்டுக்காரி* (1985)
1. *படிக்காத பண்ணையார்* (1985)
1. *சிதம்பர ரகசியம்* (1985)
1. *இராமன் ஸ்ரீராமன்* (1985)
1. *சிவப்பு நிலா* (1985)
1. *உன்னைத் தேடி வருவேன்* (1985)
1. *செயின் ஜெயபால்* (1985)
1. *புது யுகம்* (1985)
1. *நாகம்* (1985)
1. *நல்ல தம்பி* (1985)
1. *கல்யாணம் ஒரு கால்கட்டு* (1985)
1. *ராஜாத்தி ரோஜாக்கிளி* (1985)
1. *அலை ஓசை* (1985)
1. *வேசம்* (1985)
1. *ஜனவரி 1* (1984)
1. *உரிமை தேடும் உறவு* (1984)
1. *பேய் வீடு* (1984)
1. *நியாயம்* (1984)
1. *சிறை* (1984)
1. *கடமை* (1984)
1. *இது எங்க பூமி* (1984)
1. *வாய்ச்சொல்லில் வீரனடி* (1984)
1. *நாளை உனது நாள்* (1984)
1. *நன்றி* (1984)
1. *எழுதாத சட்டங்கள்* (1984)
1. *நிரபராதி* (1984)
1. *சபாஷ்* (1984)
1. *புயல் கடந்த பூமி* (1984)
1. *குழந்தை ஏசு* (1984)
1. *மாறுபட்ட கோணங்கள்* (1984)
1. *நூறாவது நாள்* (1984)
1. *ராஜா வீட்டு கண்ணுக்குட்டி* (1984)
1. *வெற்றி* (1984)
1. *ஆத்தோர ஆத்தா* (1984)
1. *24 மணி நேரம்* (1984)
1. ''விதி (1984)
1. *தீர்ப்பு என் கையில்* (1984)
1. *பிரியமுடன் பிரபு* (1984)
1. *மெட்ராஸ் வாத்தியார்* (1984)
1. *மதுரை சூரன்* (1984)
1. *இளமை காலங்கள்* (1983)
1. *முத்து எங்கள் சொத்து* (1983)
1. *மெல்லப் பேசுங்கள்* (1983)
1. *சீறும் சிங்கங்கள்* (1983)
1. *ஒரு ஓடை நதியாகிறது* (1983)
1. *தலைமகன்* (1983)
1. *இளைய பிறவிகள்* (1983)
1. *தங்க மகன்* (1983)
1. *அழகிய லைலா* (1982)
1. *மாறுபட்ட கோணங்கள்* (1982)
1. *நான் குடித்துக்கொண்டே இருப்பேன்* (1982)
1. *மோகனப் புன்னகை* (1981)
1. *சத்ய சுந்தரம்* (1981)
1. * சிவப்பு மல்லி * (1981)
1. *குழந்தையைத்தேடி* (1979)
1. *பொன்னு ஊருக்கு புதுசு* (1979)
1. *காளி கோயில் கபாலி* (1979)
# அனுராதா

## பகுதி திரைப்படவியல்

### தொலைக்காட்சி

| 2009–2013 | *தங்கம்* | முத்தரசி | சன் டிவி |
| --- | --- | --- | --- |
| 2011–2014 | *முத்தாரம்* | சாண்டியின் தாய் |  |
| 2013–2016,2018 | *தெய்வமகள்* | அன்னபூர்ணி |  |
| 2017 | *கங்கை* | அலங்கர நாச்சியார் |  |
| 2017–2019 | *நெஞ்சம் மறப்பத்திலை* | அகிலாண்டேஸ்வரி | விஜய் தொலைக்காட்சி |
| 2017–2018 | *கல்யாணப்பரிசு* | ராஜலட்சுமி | சன் தொலைக்காட்சி |
| 2019 - தற்போது வரை | *அக்னி நட்ச்சத்திரம்* | கங்காதேவி |  |
# அனுராதா

## பகுதி திரைப்படவியல்

### குரல் கலைஞர்

சிட்டிசன் படத்தில் நக்மாவுக்காக
# பயன்பாட்டு கனிம வேதியியல் விருது

**பயன்பாட்டு கனிம வேதியியல் விருது** *(Applied Inorganic Chemistry Award)* தொழில் துறையுடன் தொடர்பு கொண்ட வேதியியலின் எந்தவொரு கிளையின் வளர்ச்சிக்காகவும் சிறப்பான பங்களிப்பு அளித்தவர்களுக்காக வழங்கப்படுகிறது.  
2008 ஆம் ஆண்டில் இவ்விருது நிறுவப்பட்டது. ஐக்கிய இராச்சியத்தை தளமாகக் கொண்டு செயல்படும் இராயல் வேதியியல் கழகத்தின் டால்டன் பிரிவு இரண்டாண்டுகளுக்கு ஒருமுறை பயன்பாட்டு கனிம வேதியியல் விருதை வழங்கி வருகிறது. இவ்விருதைப் பெறும் அறிஞர் இங்கிலாந்தில் ஒரு விரிவுரை நிகழ்த்துவதற்கான சுற்றுப்பயணமும், £ 2000 பணமுடிப்பும் ஒரு பதக்கமும் பரிசாக வழங்கப்படுகின்றன.
# பயன்பாட்டு கனிம வேதியியல் விருது

## வெற்றியாளர்கள்

ஆதாரம்:
- 2017, மேன்பிரட்டு போச்மான், கிழக்கு ஆங்கிலியா பல்கலைக்கழகம்.
- 2015 இயி லு, இலினொய்சு பல்கலைக்கழகம்,
- 2013 ஆண்ட்ரு ஆர் பேரன், இரைசு பல்கலைக்கழகம்.
- 2011 இரசல் இ மோரிசு, செயிண்ட் ஆண்ட்ருசு பல்கலைக்கழகம்.
- 2009 யோனாதான் ஆர் தில்வொர்த்து, ஆக்சுபோர்டு பல்கலைக்கழகம்.
# பேடர் விருது

**பேடர் விருது** *(Bader Award)* கரிம வேதியியலின் வளர்ச்சிக்காக சிறப்பான பங்களிப்பு அளித்தவர்களுக்காக வழங்கப்படுகிறது.  
1989 ஆம் ஆண்டில் இவ்விருது நிறுவப்பட்டது. ஐக்கிய இராச்சியத்தை தளமாகக் கொண்டு செயல்படும் இராயல் வேதியியல் கழகம் ஒவ்வோர் ஆண்டும் பேடர் விருதை வழங்கி வருகிறது. இவ்விருதைப் பெறும் அறிஞர் இங்கிலாந்தில் ஒரு விரிவுரை நிகழ்த்துவதற்கான சுற்றுப்பயணத்தையும், £ 2000 பணமுடிப்பும் ஒரு பதக்கமும் பரிசாக வழங்கப்படுகின்றன..
# பேடர் விருது

## வெற்றியாளர்கள்

ஆதாரம்:  
| 2017 | மைக்கேல் கிரியானே |  |
| --- | --- | --- |
| 2016 | தாமசு விர்த்து |  |
| 2015 | யேம்சு சிடீபன் கிளார்க்கு |  |
| 2014 | டேவிட் புரோக்டர் |  |
| 2013 | யோனாதன் குட்மேன் |  |
| 2012 | யான் அந்தோனி மர்பி |  |
| 2011 | காரல் யே. ஆலி |  |
| 2010 | கெவின் பூக்கர் |  |
| 2009 | டக்ளசு பிலிப்பு |  |
| 2008 | வெரோனிக் கோவெர்னியுர் |  |
| 2007 | பி. சிபென்சர் |  |
| 2006 | டேவிட்டு ஆத்சன் |  |
| 2005 | வழங்கப்படவில்லை |  |
| 2004 | இராபர்ட்டு எசு. வார்டு |  |
| 2003 | ஆமிச்சு மெக்நாபு |  |
| 2002 | சுடூவர்ட்டு வாரன் |  |
| 2001 | டேவிட் ஆர். எம். வால்டன் |  |
| 2000 | எல். கில்கிறிசுட்டு |  |
| 1999 | இரிச்சர்டு யே. வொயிட்பை |  |
| 1998 | தொனால்டு ஏ. வொயிட்டிங்கு |  |
| 1997 | டேவிட்ட்டு ஏ. வித்தோவ்சன் |  |
| 1996 | இயான் பீட்டர்சன் |  |
| 1995 | சியார்ச்சு டபிள்யு. யே. பிளீட்டு |  |
| 1994 | ஆண்ட்ரு புரூசு ஒல்முசு |  |
| 1993 | உரோகர் ஆல்டர் |  |
| 1992 | மார்டின் ஆர். பிரையிசு |  |
| 1991 | வில்லியம் பி. மதர்வெல் |  |
| 1990 | ஆவார்டு வில்லியம்சு |  |
| 1989&nbsp;&nbsp; | சிடீபன் ஜி. டேவிசு | } |
# விசித்திர வீணை

**விசித்திர வீணை** (Vichitra veena) இந்துஸ்தானி இசையில் பயன்படுத்தப்படும் ஒரு நரம்பிசைக்கருவியாகும் . இது கருநாடக கோட்டு வாத்தியம் (சித்ரவீணை) போன்றது. ஆடம்பரமான இசைக்கும் மனித குரலுக்கு மிக நெருக்கமானது. விசித்திர வீணை பொதுவாக தேக்கு மரத்தால் செய்யப்படுகிறது. மேலும், எட்டாம் நூற்றாண்டிற்குப் பிறகு சமீபத்தில் வெளிச்சத்திற்கு வந்தது.
# விசித்திர வீணை

## கட்டமைப்பு

விசித்திர வீணை என்பது பண்டைய ஏகாந்திரி வீணையின் நவீன வடிவமாகும். இது மூன்று அடி நீளமும் ஆறு அங்குல அகலமும் கொண்ட ஒரு பரந்த, சுறுசுறுப்பான, கிடைமட்ட கை அல்லது குறுக்குவெட்டு கொண்டு தயாரிக்கப்படுகிறது. இவை தந்தங்களால் பதிக்கப்பட்டு இருபுறமும் அடியில் இணைக்கப்பட்டுள்ளன. கருவியின் குறுகிய முனைகள் இந்தியாவின் தேசிய பறவையான மயில் தலை போன்று வடிவமைக்கப்பட்டுள்ளன.
# விசித்திர வீணை

## சரங்கள்

இந்த கருவியில் மொத்தம் 22 சரங்களும், 4 முக்கியமான சரங்களும், 5 துணை சரங்களும் உள்ளன, அதன் கீழ் கீழ் வரிசையில் மேலும் 13 சரங்கள் உள்ளன. வலது விரல் விரல், நடுத்தர விரல்களைப் பயன்படுத்தி, முக்கிய தந்திரங்களையும், கீழ் வரிசை தந்திரங்களையும் சிறிய விரலால் இசைக்கப்படுகிறது. கை சிராய்ப்பு குறைக்க தேங்காய் எண்ணெய் பயன்படுத்தப்படுகிறது.  
துருபாத் பாணியிலான பாடலுடன் வீணை பெரும்பாலும் பயன்படுத்தப்பட்டது. மேலும் இது குறிப்புகளைச் சுற்றி அதிக சிக்கலையும் அலங்காரத்தையும் அனுமதிக்கவில்லை. இலால்மணி மிசுரா என்பவரால் இது மீட்கப்பட்டது, அவர் இசைக்கும் நுட்பத்தை உருவாக்கி மிஸ்ரபாணி பாடல்களை உருவாக்கினார். அவரது மகன் கோபால் சங்கர் மிசுரா திறனாய்வை உலகளாவியதாக்கினார்.
# மோகன் வீணை

சரங்களைக் கொண்ட மாற்றியமைக்கப்பட்ட ஆர்க்டாப் கிதார்.]]
ஒரு **மோகன் வீணா** (Mohan veena) என்பது இந்திய இசையில் பயன்படுத்தப்படும் இரண்டு தனித்துவமான உருவாக்கப்பட்ட ஒரு நரம்பிசைக்கருவிகளில் ஒன்றாகும். இது இது இந்திய துணைக் கண்டத்தின் வடக்கு பகுதிகளுடன் குறிப்பாக இந்துஸ்தானி இசையுடன் தொடர்புடையது. 1940களில் சரோத் கலைஞர் ராதிகா மோகன் மைத்ராவால் உருவாக்கப்பட்ட மாற்றியமைக்கப்பட்ட சரோத் மோகன் வீணை என்று அழைக்கப்பட்டது.
இந்த கருவிக்கு அனைத்திந்திய வானொலியின் தலைமை தயாரிப்பாளரான இசைக்கலைஞர் தாகூர் ஜெய்தேவ் சிங் பெயரிடப்பட்டது.
பின்னர் விஸ்வ மோகன் பட் ஒரு ஹவாய் கிதாரை மாற்றியமைத்து மோகன் வீணை என்று அழைக்கப்படும் ஒரு கருவியை உருவாக்கினார். பட் இந்த கருவியை தன்னுடையப் பெயரிட்டார். குறிப்பாக பட் 1994 இல் கிராமி விருதை வென்றதைத் தொடர்ந்து, பிந்தைய கருவி பெயருடன் மிகவும் நெருக்கமாக தொடர்புடையது.
# உயிர் கனிமவேதியியல் விருது

**உயிர் கனிமவேதியியல் விருது** *(Bioinorganic Chemistry Award)* உயிர் கனிம வேதியியலின் வளர்ச்சிக்காக சிறப்பான பங்களிப்பு அளித்தவர்களுக்காக வழங்கப்படுகிறது.  
2009 ஆம் ஆண்டில் இவ்விருது நிறுவப்பட்டது. ஐக்கிய இராச்சியத்தை தளமாகக் கொண்டு செயல்படும் இராயல் வேதியியல் கழகத்தின் டால்டன் பிரிவு இரண்டாண்டுகளுக்கு ஒரு முறை உயிர் கனிமவேதியியல் விருதை வழங்கி வருகிறது. இவ்விருதைப் பெறும் அறிஞர் இங்கிலாந்தில் ஒரு விரிவுரை நிகழ்த்துவதற்கான சுற்றுப்பயணமும், £ 2000 பணமுடிப்பும் ஒரு பதக்கமும் பரிசாக வழங்கப்படுகின்றன.
# உயிர் கனிமவேதியியல் விருது

## வெற்றியாளர்கள்

ஆதாரம்:
| 2015 | பால் யே டைசன் | எக்கோல் பாலிடெக்னிக் பெடரல் டி லாவ்சானி |  |
| --- | --- | --- | --- |
| 2013 | தாமசு வி. ஓ ஆலோரான் | நார்த் வெசுட்டன் பல்கலைக்கழகம் |  |
| 2011 | யேம்சு ஏ. கோவன் | ஓகியோ மாநில பல்கலைக்கழகம் |  |
| 2009&nbsp; | கிரிசு ஆர்விக்கு | பிரிட்டிசு கொலம்பியா பல்கலைக்கழகம் | } |
# சிறீ சிறீ (எழுத்தாளர்)

## வாழ்க்கை

இவர், ஏப்ரல் 30, 1910 அன்று இன்றைய ஆந்திராவின் விசாகப்பட்டினத்தில் பிறந்தார். இவரது பெற்றோர் புடிபெட்டி வெங்கட்ராமனையா மற்றும் அட்டப்பகொண்டா ஆகியோர் இவரது பெற்றோராவர். பின்னர் சிறீரங்கம் சூரியநாராயணன் என்பவர் இவரை தத்தெடுத்தார். இவர், விசாகப்பட்டினத்தில் பயின்றார். 1931 இல் சென்னைப் பல்கலைக்கழகத்தில் இளங்கலை பட்டம் பெற்றார். 1935 இல் விசாகப்பட்டினத்தின் எஸ்.வி.எஸ் கல்லூரியில் விரிவுரையாளராகத் தொடங்கிய இவர், 1938 இல் ஆந்திர பிரபா என்ற நாளிதழில் துணை ஆசிரியராக சேர்ந்தார். பின்னர் ஐதராபாத் இராச்சியத்தின்அனைத்திந்திய வானொலியிலும், தினசரியான ஆந்திர வாணியிலும் பணியாற்றினார்.  
இவர் சரோசினி என்பவரை மணந்தார். இவர்களுக்கு ஒரு மகனும் மூன்று மகள்களும் இருந்தனர்.
# சிறீ சிறீ (எழுத்தாளர்)

## இலக்கிய வாழ்க்கை

பாரம்பரியத் தெலுங்கு கவிதைகளில் பயன்படுத்தப்படாத ஒரு பாணியிலும் அளவிலும் ஒரு சாமானியரின் அன்றாட வாழ்க்கையை பாதித்த சமகால பிரச்சினைகளைப் பற்றி எழுதிய முதல் உண்மையான நவீன தெலுங்கு கவிஞராக இவரிருந்தார். தெலுங்குக் கவிதைகளில் முன்னர் பயன்படுத்தப்படாத ஒரு பாணியிலும் அளவிலும் தொலைநோக்கு கவிதைகளை எழுதினார். சமகால சிக்கல்களை பிரதிபலிக்கும் வகையில் பாரம்பரிய புராணக் கருப்பொருள்களிலிருந்து கவிதைகளை முன்னோக்கி நகர்த்தினார். தெலுங்குக் கவிஞர் தேவலப்பள்ளி கிருட்டிணசாத்திரியுடன் ஒப்பிடும்போது இவரது ஆளுமை குடிபதி வெங்கடச்சலம் அவர்களால் ஈர்க்கப்பட்டது. கவிதைகளின் தொகுப்பான *மஹா பிரஸ்தானம்* (ஒரு பெரிய பயணம்) என்ற இவரது புத்தகம் இவரது முக்கிய படைப்புகளில் ஒன்றாகும். "ஜகன்னாதுனி ரத சக்ராலு" என்ற ஒரு கவிதையில், இவர் சமூக அநீதிகளால் பாதிக்கப்படுபவர்களைப் பற்றி எழுதினார். "பிற முக்கிய படைப்புகளில் *சிப்ராலி* மற்றும் *கட்கா* *ஸ்ருஷ்டி* (" வாளை உருவாக்குதல் ") ஆகியவையும் அடங்கும்.